Χοιρινή πορκέτα ρολό
Χοιρινή πορκέτα ρολό, ψήνεται στον φούρνο και σερβίρεται σε φέτες για όλη την παρέα.
1 ολόκληρη πανσέτα περίπου 2 κιλά, αλάτι, πιπέρι, φρέσκο ή ξερό δεντρολίβανο ή θυμάρι, 2-3 σκελίδες σκόρδου, λιωμένες, τριμμένο μαραθόσπορο
Για να φτιάξουμε χοιρινή πορκέτα ρολό, αρχικά ζητάμε από τον κρεοπώλη την πανσέτα, ξεκοκαλισμένη, με το δέρμα.Στη συνέχεια, ανακατεύουμε σε ένα μπολάκι το αλάτι, το πιπέρι, ή το ξερό δεντρολίβανο ή το θυμάρι, τις σκελίδες σκόρδου και τον τριμμένο μαραθόσπορο.Απλώνουμε την πανσέτα σε μια επιφάνεια εργασίας με το δέρμα προς τα κάτω.Απλώνουμε το μείγμα πάνω στην πανσέτα, τυλίγουμε σε ρολό και κάνουμε σφιχτά δεσίματα με σπάγκο κουζίνας σε διάφορα σημεία.Αλατίζουμε εξωτερικά.Βάζουμε το ρολό σε ταψί.Ψήνουμε για περίπου 3 ½ ώρες σε προθερμασμένο φούρνο στους 150° C.Δυναμώνουμε στους 180° C και ψήνουμε για περίπου 30 λεπτά ακόμα, μέχρι να ξεροψηθεί η πέτσα.Η πέτσα της πορκέτας θα είναι τραγανή και θα θρυμματίζεται, ενώ το κρέας θα είναι ζουμερό.
Σκόρδο,Χοιρινό,Τσικνοπέμπτη